CELEX: 62017TB0784
Language: el
Date: 2018-01-18 00:00:00
Title: Υπόθεση T-784/17 R: Διάταξη του Προέδρου του Γενικού Δικαστηρίου της 18ης Ιανουαρίου 2018 — Strabag Belgium κατά Κοινοβουλίου (Ασφαλιστικά μέτρα — Δημόσιες συμβάσεις έργων — Αίτηση λήψεως προσωρινών μέτρων — Χρόνος αναμονής — Ασυνήθιστα χαμηλή προσφορά — Fumus boni juris — Επείγον — Στάθμιση των συμφερόντων)

12.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/28
            
         Διάταξη του Προέδρου του Γενικού Δικαστηρίου της 18ης Ιανουαρίου 2018 — Strabag Belgium κατά Κοινοβουλίου
   (Υπόθεση T-784/17 R)
   ((Ασφαλιστικά μέτρα - Δημόσιες συμβάσεις έργων - Αίτηση λήψεως προσωρινών μέτρων - Χρόνος αναμονής - Ασυνήθιστα χαμηλή προσφορά - Fumus boni juris - Επείγον - Στάθμιση των συμφερόντων))
   (2018/C 094/37)
   Γλώσσα διαδικασίας: η γαλλική
   
      Διάδικοι
   
   
      Αιτούσα: Strabag Belgium (Αμβέρσα, Βέλγιο) (εκπρόσωποι: M. Schoups, K. Lemmens και M. Lahbib, δικηγόροι)
   
      Καθού: Ευρωπαϊκό Κοινοβούλιο (εκπρόσωποι: Z. Nagy και B. Simon)
   
      Αντικείμενο
   
   Αίτηση βάσει των άρθρων 278 και 279 ΣΛΕΕ με την οποία ζητείται, αφενός, η αναστολή εκτελέσεως της αποφάσεως του Ευρωπαϊκού Κοινοβουλίου, της 24ης Νοεμβρίου 2017, περί μη επιλογής της προσφοράς της αιτούσας και περί αναθέσεως της συμβάσεως με αντικείμενο τη σύμβαση-πλαίσιο εργασιών γενικής εργολαβίας για τα κτίρια του Ευρωπαϊκού Κοινοβουλίου στις Βρυξέλλες (Βέλγιο) (πρόσκληση προς υποβολή προσφορών 06/D 20/2017/M036) σε πέντε άλλους υποψηφίους και, αφετέρου, η προσκόμιση διάφορων εγγράφων από το Ευρωπαϊκό Κοινοβούλιο.
   
      Διατακτικό
   
   Ο Πρόεδρος του Γενικού Δικαστηρίου διατάσσει:
   
               1)
            
            
               Αναστέλλει την εκτέλεση της αποφάσεως του Ευρωπαϊκού Κοινοβουλίου, της 24ης Νοεμβρίου 2017, περί μη επιλογής της προσφοράς της Strabag Belgium και περί αναθέσεως της συμβάσεως με αντικείμενο τη σύμβαση-πλαίσιο εργασιών γενικής εργολαβίας για τα κτίρια του Ευρωπαϊκού Κοινοβουλίου στις Βρυξέλλες (Βέλγιο) (πρόσκληση προς υποβολή προσφορών 06/D 20/2017/M036) σε πέντε άλλους υποψηφίους.
            
         
               2)
            
            
               Απορρίπτει την αίτηση κατά τα λοιπά.
            
         
               3)
            
            
               Ανακαλεί τη διάταξη της 6ης Δεκεμβρίου 2017, Strabag Belgium κατά Κοινοβουλίου (T-784/17 R).
            
         
               4)
            
            
               Επιφυλάσσεται ως προς τα δικαστικά έξοδα.